Scandalul fermelor troli pe social-media: ANCOM a sesizat AEP și platformele, dar nu se poate pronunța asupra unui conținut publicat
Autoritatea Națională pentru Administrare și Reglementare în Comunicații (ANCOM) a primit miercuri seară două sesizări de la Ministerul Cercetării, Inovării și Digitalizării, care semnalau diverse aspecte cu privire la conturile de social media ale unora dintre candidații la alegerile prezidențiale. Instituția menționează că nu poate să se pronunțe asupra legalității sau ilegalității unui conținut publicat ce nu intră în sfera sa de competență.